जानो गोनां बिधानसभा बिसायख’थिआव बिजेपि दोलोआ 30 निफ्राय 35 मासिनि बारा मासिआव देरहानो हानाय नङा होनना बुंथिनानै कंग्रेसनि महाजथआनो आसामआव सोरखार दागोन होननानै बुंथियो। खौरांगिरिफोरा बर’ बिथांखौ कलाइगावनि थागिबि नङाब्लाबो बिजाथि मोननानै देरहानाया बेसेबां रोखा होननानै सोंथि खालामनायाव बिथाङा फिनो दि, बिजेपिनि आफादगिरि रन्जित कुमार दासआबो पाटासारकुसिनि थागिबि नङा नाथाय बिजाथि महरै गाखोदों होनना।